

OGRES  NOVADA  PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.19** | 2024. gada 28. novembrī |

**16.**

**Par Ogres novada pašvaldības dalību projekta**

**“Integrēta “skola-kopiena” sadarbības programma atstumtības riska mazināšanai izglītības iestādēs” īstenošanā**

Latvijas Republikas Ministru kabinets 2023. gada 5. decembrī pieņēma noteikumus Nr. 722 “Eiropas Savienības kohēzijas politikas programmas 2021. – 2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta “skola-kopiena” sadarbības programma atstumtības riska mazināšanai izglītības iestādēs" īstenošanas noteikumi” (turpmāk - *Noteikumi*).  Valsts izglītības satura centrs (turpmāk - *Centrs*) Eiropas savienības fondu ietvaros ir uzsācis 4.2.3.1. pasākuma "Integrēta “skola-kopiena” sadarbības programma atstumtības riska mazināšanai izglītības iestādēs" (turpmāk - *Projekts*) īstenošanu, izstrādājot mērķi, plānoto finansējumu, prasības pasākuma projekta īstenotājiem un sadarbības partneriem.

*Projekta* mērķis ir attīstīt integrētu skolas - kopienas jeb pašvaldības izglītības ekosistēmas pieeju, veicinot starpinstitūciju sadarbību un izglītojamā vecāku (personu, kas realizē aizgādību) iesaisti izglītības procesā, lai nodrošinātu koordinētu rīcību sociālās atstumtības un priekšlaicīgas mācību pārtraukšanas riska samazināšanai izglītojamiem un sekmētu vispārējās izglītības satura apguvi.

*Projekta* mērķa grupa ir vispārējās izglītības iestāžu izglītojamie no 1. līdz 12. klasei, kā arī to profesionālās izglītības iestāžu un vispārējās izglītības iestāžu, kuras īsteno profesionālās izglītības programmas, izglītojamie no 1. līdz 4. kursam. Mērķa grupā neietilpst profesionālās ievirzes, profesionālās pilnveides un profesionālās tālākizglītības programmu izglītojamie.

*Projekta* ietvaros izglītības iestāžu izglītojamie saņems pedagoga atbalstu grupās lasītprasmes veicināšanai 1. – 3. klasē, pedagoga konsultācijas mācību priekšmetos un atbalsta pasākumu īstenošanu izglītojamiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē, 1. - 12. klases izglītojamiem atbalsta speciālistu konsultācijas individuāli vai grupā (piemēram, izglītības psihologa, sociālā pedagoga, pedagoga palīga, speciālā pedagoga, pedagoga karjeras konsultanta, mentoru u.c. speciālistu atbalsts). Tāpat *Projekta* ietvaros var īstenot skolas - kopienas iniciatīvu projektus un izglītības iestāžu partnerības projektus pēc to pieteikumu apstiprināšanas *Centrā.*

*Noteikumu* 14. punkts nosaka, ka *Centra* sadarbības partneri ir pašvaldības, valsts un valsts augstskolu dibinātas profesionālās izglītības iestādes, valsts un valsts augstskolu dibinātas vispārējās izglītības iestādes. *Centrs* iesaista sadarbības partnerus *Projekta* īstenošanā pēc projekta iesnieguma apstiprināšanas. *Noteikumu* 6. punkts nosaka, ka *Projektu* īsteno kā ierobežotu projekta iesnieguma atlasi granta veidā.

2024. gada 17. septembrī Ogres novada pašvaldība (turpmāk - *Pašvaldība*) no *Centra* ir saņēmusi vēstuli Nr. 1-10/5218 ar uzaicinājumu sadarboties *Projekta* īstenošanā, kā arī atbilstoši *Noteikumiem* pēc *Projekta* pieteikuma apstiprināšanas Centrālajai Finanšu un līgumu aģentūrai *Centrs* ar *Pašvaldību* kā sadarbības partneri plāno slēgt sadarbības līgumu, tajā iekļaujot abu pušu tiesības, pienākumus un finansējuma saņemšanas nosacījumus.

*Noteikumu* 16. punktā noteikts, ka Sadarbības partneris var tikt iesaistīts projekta īstenošanā, ja Sadarbības partneris ir izstrādājis priekšlaicīgas mācību pārtraukšanas prevencijas sistēmas un ieviešanas plānu. *Pašvaldības* dome 2023. gada 30. novembrī apstiprināja dokumentu “Priekšlaicīgas mācību pārtraukšanas prevencijas sistēma un ieviešanas plāns Ogres novadā”  (domes sēdes lēmuma protokols Nr. 19;34).

Noteikumu 8. punkts nosaka, ka pasākuma ietvaros atbildīgās iestādes funkcijas pilda Izglītības un zinātnes ministrija. *Projekts* 100% apmērā tiks finansēts no Eiropas Sociālā fonda Plus un valsts budžeta līdzekļiem un tā īstenošanas termiņš ir ne ilgāk kā līdz 2029. gada 31. augustam. *Projekta* ietvaros plānotais kopējais attiecināmais finansējums ir 23 490 000 *euro* (tai skaitā elastības finansējums – 7 538 111 *euro*), tai skaitā Eiropas Sociālā fonda Plus finansējums – 19 966 500 *euro* (tai skaitā elastības finansējums –  6 407 394 *euro*) un valsts budžeta finansējums – 3 523 500 *euro* (tai skaitā elastības finansējums – 1 130 717 *euro*). Pasākumam pieejamais kopējais attiecināmais finansējums ir 15 951 889 *euro*, tai skaitā Eiropas Sociālā fonda Plus finansējums – 13 559 106 *euro* un valsts budžeta finansējums – 2 392 783 *euro*. ESF+ finansējumu *Pasākuma* ietvaros piešķir granta veidā.

*Pašvaldībai Projekta* ietvaros plānotais pieejamais finanšu piešķīrums laika periodā no 01.02.2025. līdz 31.05.2026. par atbalsta pasākumiem izglītojamajiem ir 125 325,68 *euro*. Projekta ietvaros netiek segtas pašvaldības administratīvās izmaksas, lai nodrošinātu projekta ieviešanu un īstenošanu. *Projekta* ietvaros plānots, ka no *Centra* pēc *Pašvaldības* iesūtīto pieteikumu apstiprināšanas, tiks piešķirts papildu finansējums partnerības projektu īstenošanai laika periodā no 01.09.2025. līdz 31.12.2027. un iniciatīvu projektiem laika periodā no 01.09.2025. līdz 31.12.2028.

 Saskaņā ar Centrālās statistikas pārvaldes datiem 2022. gadā Latvijā 6,7 % jauniešu vecumā no 18 līdz 24 gadiem priekšlaicīgi pārtrauc mācības (t. sk. – 9,3 % vīriešu un 4 % sieviešu; 5,7 % pilsētās un 8,7 % lauku teritorijās). Lai gan Latvijā 2022. gadā priekšlaicīgi mācības pārtraukušo jauniešu īpatsvars ir zemāks par Eiropas Savienības līmenī līdz 2030. gadam sasniedzamo mērķi – 9 %, nepieciešams turpināt sistēmisku un koordinētu atbalstu priekšlaicīgas mācību pārtraukšanas riska samazināšanai izglītojamiem, lai mazinātu sociālu atstumtību un veicinātu Latvijas bērnu un jauniešu vienlīdzīgu piekļuvi iekļaujošai un kvalitatīvai izglītībai. Priekšlaicīga mācību pārtraukšana ietver daudzveidīgu risku kopumu, kas pārsniedz ar mācību darbu un izglītības iestādes vidi saistīto ietvaru. Tāpēc būtiski ir gan sniegt atbalstu riskam pakļautiem izglītojamiem, gan stiprināt bērnu un jauniešu izglītības ieguves procesā un tiesību aizsardzībā iesaistīto pušu sadarbību, pilnveidot zināšanas un prasmes darbam ar riskam pakļautiem izglītojamiem, tostarp mazinot vardarbības gadījumus.

Ņemot vērā augstāk minēto un pamatojoties uz Pašvaldību likuma 4. panta pirmās daļas 4. un 8. punktu, un saskaņā ar Ministru kabineta 2023. gada 5. decembra noteikumu Nr. 722 “Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta “skola-kopiena” sadarbības programma atstumtības riska mazināšanai izglītības iestādēs" 17. punktu un Valsts izglītības satura centra uzaicinājumu Ogres novada pašvaldībai,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** Ogres novada pašvaldības dalību Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta “skola-kopiena” sadarbības programma atstumtības riska mazināšanai izglītības iestādēs" projekta (turpmāk - *Projekts*) īstenošanā un noslēgt Sadarbības līgumu ar Valsts izglītības satura centru par *Projekta* īstenošanas nosacījumiem.
2. **Pilnvarot** Ogres novada Izglītības pārvaldi veikt visas ar *Projekta* īstenošanu un uzraudzību saistītās darbības.
3. **Pilnvarot** Ogres novada Izglītības pārvaldes vadītāju parakstīt visus ar *Projekta* īstenošanu saistītos dokumentus.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)